בשנת 1998 זכתה בבחירות המוקדמות של המפלגה הליברלית בהתמודדות על מחוז הבחירה קרטין שבאוסטרליה המערבית, ובבחירות הפדרליות מאוחר יותר זכתה במושב, לאחר שהביסה את חבר הפרלמנט אשר כיהן מאז 1981, ושהיה במפלגתה והפך לעצמאי, אלן רוצ'ר. בשנת 2003 מונתה לשרת הרווחה, תחת ממשלתו של ג'ון הווארד. לאחר מכן קודמה ומונתה לשרת החינוך, המדע והאימונים, ולשרה העוזרת לראש הממשלה בענייני נשים. היא החזיקה בתפקידים אלה עד לתבוסת מפלגתה למפלגת הלייבור בבחירות הפדרליות בשנת 2007.